Document ID: /roh_data/filtered/swiss_laws_in_ROHinterleaved.jsonl.gz/23826

This text was translated from DE into Rumantsch Grischun.

Das zuständige Gericht ordnet an Stelle der Untersuchungs- oder der Sicherheitshaft eine oder mehrere mildere Massnahmen an, wenn sie den gleichen Zweck wie die Haft erfüllen. Ersatzmassnahmen sind namentlich:a. die Sicherheitsleistung;b. die Ausweis- und Schriftensperre;c. die Auflage, sich nur oder sich nicht an einem bestimmten Ort oder in einem bestimmten Haus aufzuhalten;d. die Auflage, sich regelmässig bei einer Amtsstelle zu melden;e. die Auflage, einer geregelten Arbeit nachzugehen;f. die Auflage, sich einer ärztlichen Behandlung oder einer Kontrolle zu unterziehen;g. das Verbot, mit bestimmten Personen Kontakte zu pflegen. Das Gericht kann zur Überwachung solcher Ersatzmassnahmen den Einsatz technischer Geräte und deren feste Verbindung mit der zu überwachenden Person anordnen. Anordnung und Anfechtung von Ersatzmassnahmen richten sich sinngemäss nach den Vorschriften über die Untersuchungs- und die Sicherheitshaft. Das Gericht kann die Ersatzmassnahmen jederzeit widerrufen, andere Ersatzmassnahmen oder die Untersuchungs- oder die Sicherheitshaft anordnen, wenn neue Umstände dies erfordern oder die beschuldigte Person die ihr gemachten Auflagen nicht erfüllt.

Empè da l’arrest d’inquisiziun u da l’arrest da segirezza ordinescha la dretgira cumpetenta ina u pliras mesiras main severas, sch’ellas adempleschan la medema finamira sco l’arrest. Mesiras da cumpensaziun èn en spezial:a. la prestaziun d’ina cauziun;b. la bloccada da documents d’identitad e d’autras scrittiras;c. la cundiziun u il scumond da sa trategnair en in tschert lieu u en ina tscherta chasa;d. la cundiziun da s’annunziar regularmain tar in uffizi;e. la cundiziun da pratitgar ina lavur regulara;f. la cundiziun da sa suttametter ad in tractament medicinal u ad ina controlla;g. il scumond d’avair contact cun tschertas persunas. Per survegliar talas mesiras da cumpensaziun po la dretgira ordinar ch’i vegnian duvrads apparats tecnics e che quels vegnian fixads vi da la persuna che sto vegnir survegliada. L’ordinaziun e la contestaziun da mesiras da cumpensaziun sa drizzan confurm al senn tenor las prescripziuns davart l’arrest d’inquisiziun e davart l’arrest da segirezza. La dretgira po revocar da tut temp las mesiras da cumpensaziun, ordinar autras mesiras da cumpensaziun ubain l’arrest d’inquisiziun u l’arrest da segirezza, sche novas circumstanzas pretendan quai u sche la persuna inculpada n’ademplescha betg las cundiziuns che l’èn vegnidas imponidas.